runetrust/blame-folketinget-dk huggingface dataset:
Morten Bødskov (S), 2011-11-30:
Og kombineres det i øvrigt med det meget stærke fokus på bl.a. forebyggende arbejde for at undgå, at de her unge overhovedet havner i kriminalitet, som den nuværende regering har sat sig i spidsen for, så synes jeg faktisk, at spørgeren skulle honorere den indsats, som regeringen gør – ikke mindst fordi spørgerens eget parti lige nøjagtig har skrevet under på en meget bred politiaftale, hvori det her er et af kerneelementerne.
Jan Petersen (S), 2003-04-23:
Indtil nu har det jo været småt med at få flere i arbejde, og vi har set, at regeringen ikke engang har været i stand til at anvende de redskaber, der er stillet til rådighed i »Flere i arbejde«, idet der er et mindre forbrug i forhold til, hvad der var budgetteret med i finanslovforslaget.
Özlem Sara Cekic (SF), 2012-06-13:
Derfor synes jeg, det er en meget mærkelig situation at stå i, nemlig at man, når man faktisk har skrevet, at det var noget, man enormt gerne ville drøfte, men jeg ikke mener, at den del, der vedrører den lægeordinerede heroin, har noget at gøre med det her, så får at vide, at man slet ikke er interesseret i at drøfte det her.
Torsten Gejl (ALT), 2017-05-11:
Vi vil gerne have dem ind på arbejdspladserne og generere aktivitet osv., og det viser sig, når vi taler med organisationer, som prøver at hjælpe førtidspensionister med at få arbejde eller at komme i små jobåbninger osv., at der er en udtalt frygt for overhovedet at turde melde ind på noget som helst, måske fordi det har taget så lang tid at få sin førtidspension.
Søren Søndergaard (EL), 2001-10-09:
Enhedslisten støtter det forslag, som er fremsat her, fordi de folk, der er på listen, opfylder kriterierne, som Folketinget har udstukket. Jeg vil godt understrege, at det er kriterier, som er indgået i et forlig, som Enhedslisten ikke er med i.
Dan Jørgensen (S), 2021-05-11:
Så det, der helt konkret skete, hvilket jeg egentlig tænker at spørgeren også godt ved, var, at vi fik en ny klimafremskrivning, der bragte os tættere på målet – mest på grund af biogas, men også på grund af et par andre faktorer – plus at vi jo fremlagde et landbrugsudspil, hvor vi kan se, at der i hvert fald ser ud til at være opbakning til det reduktionsmål, som vi har lagt frem.
Villy Søvndal (SF), 2000-09-06:
Når jasiden har det tidobbelte til at agitere for sig, efter at alle organisationer - LO, Dansk Arbejdsgiverforening, Dansk Industri, Landbrugsraadet, Socialdemokratiet, Det Konservative Folkeparti, Venstre og dem alle sammen - står skulder ved skulder og banker et budskab igennem, hvordan kan det så overhovedet forekomme, at nejsigerne bliver så mange?
Helene Brydensholt (ALT), 2025-02-28:
Hidtil har de jo haft – og det har de stadig – meget stor indflydelse på, hvordan bekendtgørelserne i ministeriet kommer til at se ud, og derfor vil Alternativet også anbefale ministeren at læse høringssvarene fra Dyrlægeforeningen, Dyrenes Beskyttelse og Det Dyreetiske Råd godt og grundigt og at for en gangs skyld lægge mindre vægt på producenternes økonomiske særinteresser og i højrere grad vægte de organisationer, der taler dyrenes sag, og de mange borgere, der ønsker en bedre dyrevelfærd for dyrene i produktionen.
Annie Lunde Hansen (CD), 2001-05-16:
CD mener, der skal være rimelige økonomiske muligheder for den enkelte fisker til at trække sig ud af erhvervet, og når det gælder fornyelse af flåden, skal der gøres noget ved låneordningen også for de yngre fiskere. Derfor glæder jeg mig til det forslag, som skal behandles senere på dagen.
Dorit Myltoft (RV), 1999-12-10:
Da et flertal af Folketingets partier i marts 1999 indgik den politiske aftale om en elreform, vidste vi godt, at der forestod et arbejde med at få fastlagt kraftværkernes åbningsbalance ved overgangen fra et hvile i sig selv-princip til at kunne operere på et liberaliseret marked. På det tidspunkt i marts havde der allerede været adskillige bud på værdierne i sektoren.
Carsten Bach (LA), 2024-02-06:
Langt hen ad vejen kan jeg jo nok godt være enig i, at det kan være meget fint med en beretningstekst, men alligevel synes jeg, at det der med, at man som regering og som minister skal finde et eller andet, så man kan afvise et beslutningsforslag på baggrund af, er lidt fesent.
Karsten Lauritzen (V), 2015-01-14:
Det kræver, at den regering, der sidder, har mod til at bruge de paragraffer, der er i terrorlovgivningen, starte prøvesager og andet, og der må jeg sige at jeg er skuffet over regeringen, men at gå i retning af noget, som vi ved ikke vil have nogen effekt, synes jeg ikke giver ret meget mening i denne ganske alvorlige sag.
Jan E. Jørgensen (V), 2023-02-21:
Jeg tænker så på, hvad Det Konservative Folkeparti har sagt tidligere, eksempelvis da vi havde sagen om kunstnermoms, hvor vi blev skoset for ikke at ville følge, hvad man regnede med var EU-retten, men hvor vi så siden, i hvert fald via et notat fra Henrik Øe, bestilt af Folketinget, fik medhold.
Søren Pind (V), 2016-04-29:
Selv om det anføres i bemærkningerne til beslutningsforslaget, at den foreslåede ordning om borgerdrevne beslutningsforslag skal respektere grundlovens bestemmelser, er det derfor meget vanskeligt at se, hvordan den foreslåede ordning skulle være i overensstemmelse med grundloven, når det af beslutningsforslagets ordlyd fremgår, at det handler om en ret til, at borgerdrevne initiativer fremsættes i Folketinget.
Christian Friis Bach (RV), 2012-04-17:
Vi har nul tolerance over for korruption, og ved at sikre øget åbenhed omkring udviklingssamarbejdet lige fra det første forslag og til den sidste krone er overført, sikrer vi ikke bare muligheden for, at man kan få indsigt i, hvordan pengene bruges, men bestemt også muligheden for at kontrollere, hvordan pengene bruges.
Jann Sjursen (KRF), 2002-01-31:
Bare for at det indtryk ikke skal stå tilbage, at Kristeligt Folkeparti ikke prioriterer ulandsbistand osv., osv., vil jeg henstille til, at fru Anne Baastrup orienterer sig om, hvad vi rent faktisk mener om regeringens finanslovforslag, ved at læse vores finanslovudspil fra i går.
Meta Fuglsang (SF), 2011-05-06:
Dette skal bl.a. sikres ved bedre uddannelsesmuligheder, bedre pendlingsforhold, mere attraktiv bosætning, effektive væksttiltag, der kan sikre øget beskæftigelse og udvikling på et miljømæssigt bæredygtigt grundlag, samt ordentlige velfærdstilbud.«
Pia Kristensen (DF), 2002-11-18:
Må jeg spørge Enhedslisten: Hvad har man egentlig fået gennemført i den tid, man har siddet her i Folketinget? Sådan lige for at sammenligne med Dansk Folkeparti, som har været parlamentarisk grundlag nu knap 1 år, prøv engang at se på vores liste, hvad vi har fået gennemført.
Kim Behnke (FP), 1997-11-06:
Jeg hørte godt, at boligministeren gav tilsagn om, at nu skal der være forskellige arkitektkonkurrencer, og hvad ved jeg, om integreret byggeri, hvor det nærmest bliver sådan, at små handlende og universitetsfakulteter og studerendes boliger skal integreres på den ene eller anden måde, og det kan der selvfølgelig komme noget spændende ud af, om ikke andet kan arkitekterne i hvert fald gøre sig nogle overvejelser, men i dag er der altså et byggeri, som ikke har en tilstrækkelig høj udnyttelsesgrad, og vi synes faktisk, man skulle tage fat om det problem, før man bare bygger noget nyt.
Per Stig Møller (KF), 2005-06-08:
Det her drejer sig om, at vi fra Frankrig og Holland på det topmøde skal høre, hvordan de ser på situationen, ligesom man stille og roligt ventede på Danmark og Irland, som kom og fortalte, hvordan vi så på situationen efter det nej, der var faldet i Danmark og Irland.
Poul Nyrup Rasmussen (S), 1999-02-04:
Den politiske konkurrence om, hvem der kan love befolkningen mest, er ikke særlig værdifuld, er ikke særlig værdiladet, men den politiske ædle kappestrid om, hvem der kan give befolkningen den tryghed i at vide, hvem jeg er og de er, er dér, hvor debatten skal samle sig i dag. Jeg har altid været overbevist om, også som formand for Socialdemokratiet, at den enkeltes værdi ikke kan måles uafhængigt af alle andres værdier, og jeg har altid ment, at dette samfund ikke kan bygge på mig selv, mig selv, mig selv.
Lars Kramer Mikkelsen (S), 2003-11-05:
Selv om vi ikke har været inviteret til forhandlinger om disse ændringer, så er vi selvfølgelig enig i en del af dem. Hvad vi derimod ikke er enige i er, når praksis ændrer sig, og folk, der har søgt på andre vilkår tidligere, må gentage deres ansøgninger og så vente i nogle tilfælde i årevis.
Gitte Lillelund Bech (V), 2002-05-28:
En meget kort bemærkning til fru Marianne Jelved, den radikale ordfører, skal sådan set bare være: Er det ikke korrekt, at i de flerårsaftalediskussioner, som pågik i efteråret, var man ikke kommet til at diskutere økonomien og eventuelle incitamenter til at skaffe flere praktikpladser?
René Skau Björnsson (S), 2008-11-18:
Der gik jo over 12 måneder, fra vi første gang gjorde ministeren opmærksom på, at der var mange, der lige pludselig ikke længere kunne få dækket deres merudgifter på grund af en afgørelse i Ankestyrelsen, til, at der blev gjort noget ved sagen i sidste måned.
Christine Antorini (S), 2015-03-19:
I forhold til den danske business case skal man huske, at der har siddet en ekspertgruppe, som er kommet med en række anbefalinger på baggrund af også at have dækket forskellige markeder, og jeg vil anbefale medlemmerne her fra Folketinget at dykke ned i dem, fordi der faktisk også er mange gode eksempler på bl.a. det, som Liberal Alliance spørger efter.
Jens Rohde (KD), 2021-11-26:
Alternativet er også, at der i den offentlige sektor ikke er de hænder, der skal til, for at vi kan levere den service, som jeg jo opfatter at et bredt flertal i Folketinget mener borgerne har krav på, og som jeg i hvert fald hele tiden hører venstrefløjen gør sig til talsmænd for og meget gerne vil tage patent på – altså at have det synspunkt.
Mette Frederiksen (S), 2005-05-27:
Jeg kan ud over det, jeg sagde før, sige, at jeg har bedt Forbrugerstyrelsen om at undersøge kreditfinansieringsselskabernes adfærd over for kunderne, fordi jeg har indtryk af, at der på en lang række områder ikke sker den overholdelse af reglerne om ordentlig information til folk, inden de stifter gæld.
Pelle Dragsted (EL), 2018-11-20:
Der er dele af det, vi lige skal have kigget lidt på i forbindelse med udvalgsbehandlingen, men vi finder det positivt, at man får præciseret nogle regler om årsregnskaber, om revisorefteruddannelse og ikke mindst spørgsmålet om eksport af dual-use, hvor der også netop er lavet en beretning i Forsvarsudvalget, som følger yderligere op på hensigten, som altså er at forhindre eksport af produkter til problematiske stater, som kan bruges til andre formål end de tilsigtede, altså militære formål eller formål, der kan være til ugunst for menneskerettighederne i de pågældende lande.
Simon Kollerup (S), 2020-12-02:
Vækstteams er ikke nogen, der skal henvise nogen til et arbejde, men det er dygtige folk fra lokalområderne i de forskellige regioner i Danmark, som skal sætte sig sammen og foreslå initiativer, der skaber nye jobs, der skaber vækst, sådan at der netop er nogle arbejdspladser, som opstår dér, hvor minkbranchen har efterladt et hul.
Karen Hækkerup (S), 2011-12-14:
Så vil jeg også gerne sige, at myndighederne også løbende indskærper over for trossamfundene i Danmark, at det lige præcis er dansk lovgivning, der skal følges, og at man kan tilbagekalde vielsesmyndigheden, hvis der er nogle, der skaber tvivl om, hvorvidt de lever op til det ansvar.
Annette Vilhelmsen (SF), 2012-02-07:
Det, der sker, når et barn bliver ramt af alvorlig sygdom, er jo, at det sådan set ikke kun er barnet, der bliver ramt, det er jo hele familien, og det vil sige, at en mor og far jo ikke bare én dag skal overveje, hvem der skal blive hjemme og passe barnet.
Dan Jørgensen (S), 2021-05-06:
Blandt disse er: En tilskudspulje på 150 mio. kr. årligt i 2021 og 2022 og fra sidste års finanslov 5 mio. kr. årligt fra 2023 målrettet energirenoveringer i kommunale og regionale bygninger; mere end 2,5 mia. kr. via bygningspuljen i perioden fra 2020-2026; 3,9 mia. kr. via erhvervspuljen; 30 mia. kr. i 2020 til grønne renoveringer af de almene boliger.
Per Clausen (EL), 2005-12-07:
Når nu ministeren ændrer praksis – jeg går ud fra, at det betyder, at man hermed i ministeriet har ændret det sådan, at ministre fremover ikke får gratis aftensmad – hvorfor siger ministeren så ikke bare: Ja, det er en fejl; det kan godt være, det ikke strider mod nogen regler, men jeg har begået en fejl; det retter vi op på, vi betaler de penge tilbage, og så er sagen overstået?
Camilla Fabricius (S), 2024-02-06:
Jeg vil særlig gerne have lov til at fremhæve, hvordan man med loven her udvider kriminallovens forbud mod seksuelle relationer med mennesker under 18 år, som er gerningspersonens stedbarn eller plejebarn, eller som er gerningspersonen betroet til undervisning, opdragelse eller lignende, så det nu også kommer til at omfatte blufærdighedskrænkelser.
Hans Kristian Skibby (DF), 2013-12-13:
Og det synes jeg måske at ordføreren skulle uddybe lidt, for hvis man kigger på de tal, der kommer fra bl.a. økonomer, som jo sidder og tæsker i de her tal, både månedligt og årligt, og samler dem i en hel masse redegørelser, kan man se, at de danske formuer svulmer.
Gitte Seeberg (KF), 1998-12-16:
Selv om Det Konservative Folkeparti er af den opfattelse, at virksomhedernes største problem reelt er de høje indkomstskatter, er det alligevel et godt skridt i den rigtige retning at lempe selskabsskatten, og vi er også parat til at medvirke til en yderligere lempelse næste år. Desuden fik vi indrømmelser med hensyn til goodwillbeskatningen, så der i fremtiden bliver bedre muligheder for, at andre kan videreføre de mange tusinde virksomheder, som i de kommende år står over for et generationsskifte.
Rune Lund (EL), 2018-05-03:
I forhold til lovforslaget har både hr. Per Husted fra Socialdemokratiet og hr. Dennis Flydtkjær fra Dansk Folkeparti gennemgået meget af indholdet, og jeg vil dvæle lidt ved de to ting, som jeg synes måske udestår lidt, i forlængelse af de høringssvar, vi har fået i forbindelse med lovforslaget.
Kim Andersen (V), 2012-04-19:
Jeg vil gerne spørge ordføreren for SF, om hun ikke kan se et problem i, at det foreslåede klageorgan skal træffe afgørelser og udøve mæglingsvirksomhed og behandle klager på baggrund af FN-konventioner og retningslinjer besluttet i OECD, som alene er retningsgivende, og som ikke har en retlig binding for danske virksomheder.
Karen Ellemann (V), 2010-12-09:
Jeg kan ikke forbyde Amflorakartoflen, for det vil være i strid med EU-lovgivningen, men jeg kan videregive det meget vigtige og meget betydningsfulde tilsagn, som jeg har fået fra dem, som producerer kartoflen, BASF, og også det tilsagn, som jeg har fået fra dem, som aftager kartofler i Danmark af denne type, at den ikke vil blive dyrket i Danmark i 2011.
Peter Skaarup (DF), 1998-06-24:
Både Grønland og Færøerne er nævnt flere steder i grundloven, og efter Dansk Folkepartis opfattelse står det klart, at hvis man ønsker et suverænt Færøerne, et suverænt Grønland, som der også er tale om, muligvis, jamen så er det klart, at så medfører det et behov for ændring af den danske grundlov.
Morten Messerschmidt (DF), 2020-06-18:
Det er jo der, hvor det her system udstilles ikke bare i sin afmagt, men jo som værende direkte skadeligt for demokratiet, fordi setuppet jo forhindrer regelrette lande som Danmark i at gøre det, som et flertal af vælgere gerne vil, men ikke forhindrer semidiktaturer som Aserbajdsjan, Tyrkiet og Rusland i at lade være med at rette op på tilstandene.
Maja Panduro (S), 2012-04-17:
Det har ikke været nogen hemmelighed, og derfor startede jeg også min tale med at sige, at når vi så alligevel kan bakke op om det her, skyldes det for det første, at jeg egentlig synes, det er ret vigtigt, at Kommunernes Landsforening også kan regne med, at når de indgår aftaler, så bliver de aftaler ikke lavet om med det samme efter et valg.
Klaus Hækkerup (S), 2005-10-05:
Da vi havde en næsten parallel sag i Kirkeministeriet, hvor en rådgiver, en spindoktor selv havde sagt sin stilling op, kunne finansministeren sagtens redegøre for sagen og redegøre for ansættelsesomstændighederne, så hvorfor vil finansministeren ikke svare på de helt simple spørgsmål, der er rejst her, bl.a. af hr. Ole Stavad?
John Dyrby Paulsen (S), 2007-09-11:
Det eneste, vi har sagt, er, at hvis vi med et bredt flertal i det her Folketing kan lave en aftale om en skattereform, og hvis det brede flertal siger, at det er en god aftale og den skal gennemføres nu, er vi villige til at gennemføre den i næste periode.
Signe Munk (SF), 2023-10-11:
Grunden til, at jeg tager Limfjorden op som et eksempel på, hvor konkret iltsvindet er ude blandt danskerne, er, at Limfjorden er et meget godt eksempel på den store opgave, vi bredt set i Danmark kommer til at få med at få vendt den fuldstændig sørgelige, nedslående og helt forkerte udvikling, der er for vores havmiljø, nemlig at større og større dele af fjordene og af havene dør.
Villy Søvndal (SF), 2000-04-07:
Jeg vil starte med at sige, at socialministeren redegjorde i sit svar for en række spredte initiativer, der for så vidt kan være gode nok, men det, vi ønsker, når vi beder om en samlet redegørelse, er at få et samlet overblik, og jo mere debatten skred frem, jo mere synes jeg, det tydede på, at det er en nødvendighed med et mere samlet overblik over, hvorfor mennesker kommer i gældsproblemer.
Lars Boje Mathiesen (NB), 2021-04-15:
Altså, hvis man drager det til indtægt for, at der ikke er ligeløn, som man mener der ikke er – det er så også et falsum – men i hvert fald at der er problemer med lønnen derude, kan man spørge, hvad de fagbevægelser har gjort i de sidste 52 år.
Kim Edberg Andersen (DD), 2025-05-16:
Det skal ikke altid være regeringspartierne, selv om det er en udsøgt fornøjelse at finde hårene i suppen ved dem, men når der så er politikere herinde, der henviser til forskerne, vil jeg sige, at vi alle sammen kan finde den forsker, der underbygger vores egne påstande, og det skal vi også passe på med, når vi har det lange perspektiv på.
Carina Christensen (KF), 2006-04-26:
Det er de da også opmærksomme på derude, og de er jo trods alt også, netop hvad angår de fysiske rammer, tættere på de skoler, som de har ansvaret for derude, end vi er herinde på Christiansborg, så den arbejdsdeling er sådan set ganske hensigtsmæssig.
Kim Behnke (UP), 2001-04-26:
Det er derfor, man har opfundet aktieoptioner i USA, for man kunne se, at der var mange af de her smarte direktører, der udelukkende brugte en virksomhed som trin på stigen på vej mod den næste. Man oplevede oppustninger af værdier og efterfølgende store kursfald, når direktøren var hoppet videre til den næste virksomhed, og det var ikke i ejernes, altså aktionærernes interesse.
Flemming Damgaard Larsen (V), 2011-02-04:
Det, jeg interesserer mig for, er, hvad det er for vilkår, der skal gælde for at sidde i det danske Folketing, og der skal det ses som et hele, at også folketingsmedlemmer, når de f.eks. bliver smidt ud ved et valg, kan få mulighed for og tid til at finde sig et job igen.
Benedikte Kiær (KF), 2010-12-01:
Jeg er mere interesseret i at løse de bagvedliggende årsager til, at man er, hvor man er, sådan at man får mulighed for at få løst sine problemer og derved også får mulighed for enten at kunne tage en uddannelse eller komme ud og få et arbejde og på den måde kunne tage vare på sig selv.
Jan Petersen (S), 2002-05-03:
Hvis nu Børsen i øvrigt havde refereret fuldstændig, hvad Socialdemokratiet sagde i sagen, så kunne beslutningsforslaget også have redegjort for en af de vanskeligheder, faktisk den centrale vanskelighed, vi ser i forslaget, nemlig at det her feriepengespørgsmål er reguleret på forskellig vis. Vi har dels feriefondskonstruktionen, som jo normalt er den, de borgerlige interesserer sig for.
Jens Peter Vernersen (S), 2003-05-26:
Men hr. Poul Nødgaard prøver at fremstille det, som om man kan løse alle problemer, fordi man har bundet sig op på en regering. Jeg må sige til hr. Poul Nødgaard, at når man nu har det der fortrinlige samarbejde i trepartsregeringen, var det jo bedre, at man ordnede tingene inden for i regeringen i stedet for at komme rundt til alle os andre.
Carsten Kissmeyer (V), 2020-01-24:
Jamen jeg kan helt klart sige, at det, jeg siger her fra talerstolen, er nøjagtig det, Tommy Ahlers sagde op til valget, nemlig at vi gerne ville af med uddannelsesloftet, men også at vi ville finde en finansiering, der var en til en, så vi kunne finansiere afskaffelsen af uddannelsesloftet.
Victoria Velasquez (EL), 2019-11-28:
Nu siger ordføreren det her med rimelighed, og jeg vil høre, om ordføreren er enig i, at hvis der er en rimelig grund til, at man ikke kan møde frem, eksempelvis helbredsmæssige årsager, som var en del af loven før, og som man med det her lovforslag foreslår at rykke ud af loven, så skal der tages højde for det, altså for f.eks. helbred, i forhold til om man kan møde frem i eksempelvis kommunen.
Pia Kjærsgaard (DF), 1997-10-09:
Det ville jo være meget belejligt på et senere tidspunkt at sige til de kommende pensionister: Ærligt talt, vi står og mangler penge i statskassen, og nu har I jo en pæn opsparing, en tvangsopsparing i ATP-ordningen, så kan vi godt tage lidt fra folkepensionen, uden at I vil komme til at mærke det.
Bjarne Laustsen (S), 2010-04-27:
Det er jo regeringen, det er Dansk Folkeparti, det er ministeren, der var lige ved at komme galt af sted med at få vedtaget det sådan, at det stod i en bekendtgørelse, at der kun måtte være 12 kalve i en boks af gangen, altså i en bestemt aldersgruppe.
Mette Frederiksen (S), 2024-12-10:
Så vi er godt i gang med at stramme op flere forskellige steder, og selvfølgelig har jeg en forventning til, at myndighederne følger det her meget, meget tæt, og det er jo helt korrekt, som det blev sagt indledningsvis, at sagerne er sat i bero, fordi man nu ser på situationen i Syrien.
Aage Brusgaard (FP), 1997-11-27:
Og det betyder, at den udvikling, som vores bilfabrikker har gennengået de sidste 10-20 år, således at en bil rent faktisk kan køre meget længere på 1 l, ikke bliver udnyttet, fordi der bliver hængt så meget luksus og eludstyr hængt på bilerne.
Dennis Flydtkjær (DF), 2013-05-14:
I Dansk Folkeparti synes vi, at det principielt er godt, at så mange klager som muligt afklares administrativt i de klageorganer, og der synes vi egentlig som udgangspunkt at det ville være bedst, hvis man kunne beholde den tostrengede klagestruktur, dog med det in mente, at der er behov for at få løftet niveauet i ankenævnene.
Morten Messerschmidt (DF), 2005-04-05:
Jeg er fuldstændig bekendt med den model, man anvendte i Maastricht og Edinburgh i forbindelse med det danske nej i 1992, men sagen FTTM018.fm Page 1408 Thursday, April 28, 2005 2:10 PM er jo bare den, at da var der mulighed for at lave nogle politiske forbehold, altså på nogle politiske områder.
Villy Søvndal (SF), 2003-11-13:
Omkring det, der vel bliver hoveddiskussionen ved et nyt forsvarsforlig, nemlig hvordan Danmark skal vægte mellem det, man kunne kalde det traditionelle forsvar, den traditionelle fredsbevarende indsats, som Danmark har deltaget i og høstet meget ros for, og det nye oplæg, der går på, at Danmark skal være med i det, man kunne kalde den forreste linie, lagde forsvarsministeren op til en blød landing, nemlig at vi skulle kunne begge ting. Jeg tror måske ikke, det er så enkelt, men det kommer vi jo nærmere ind på, når vi kommer til at diskutere det mere detaljeret.
Line Barfod (EL), 2011-05-30:
Jeg forstår stadig ikke, hvordan de pæne ord, vi hørte fra ministeren nu, passer sammen med, at man sidste år gik ind og skar i støtten til forældre til børn med handicap, så de fik færre muligheder, dårligere muligheder for selv at tage sig af deres børn, så en del af de børn i stedet risikerer at skulle ind og passes i institutioner – langt dyrere for samfundet og dårligere løsninger for børnene.
Line Barfod (EL), 2003-02-06:
Som det også fremgår af høringssvarene, er der et stort behov for den afklaring, men som flere har været inde på, er det negativt, at hele dette forslag er båret af mistillid og kontrol. Der er jo ingen, der er uenig i, at de få, der snyder, skal afsløres og straffes, men langt, langt flertallet af de mennesker, der får behov for sociale ydelser, er ikke snydere og bedragere.